«Олар бірнеше рет заң бұзған»: Әшімбаев «Азаттық» радиосы туралы айтты
"«Олар бірнеше рет заң бұзған»: Әшімбаев «Азаттық» радиосы туралы айтты" | "https://abai.kz/post/179507"
TITLE: «Олар бірнеше рет заң бұзған»: Әшімбаев «Азаттық» радиосы туралы айтты
URL: https://abai.kz/post/179507
META: "«Олар бірнеше рет заң бұзған»: Әшімбаев «Азаттық» радиосы туралы айтты" | "https://abai.kz/post/179507"
DATE: 02.02.2024
AUTHOR(s): Abai.kz
TOTAL WORDS: 243
TEXT: Сенат спикері Мәулен Әшімбаев Қазақстандағы Азаттық радиосының журналистерін аккредиттеуден бас тарту туралы пікір білдірді, деп хабарлайды Ulysmedia.kz . Мәулен Әшімбаев Қазақстанда сөз бостандығы қамтамасыз етілгенін айтады. Сіздер еліміздегі БАҚ-қа барлық жағдай жасалып жатқан процестің куәсі, қатысушыларысыздар. Соңғы бірнеше жылда БАҚ елдегі жағдайды емін-еркін жазып, мемлекеттік қызметкерлерді, басшыларды сынайтынын білесіздер. Осыған байланысты БАҚ қызметіне ешқандай шектеулер жоқ. Қазақстанда БАҚ жұмысы үшін қажетті заңнамалық база жасалды.Ал осыған орай, Азаттық туралы айтатын болсақ, мәселе Сыртқы істер министрлігіне қатысты. Сыртқы істер министрлігінің хабарлауынша, мұндай шешім «Азаттық радиосының редакторлары мен журналистерінің Қазақстан Республикасының заңнамасын бірнеше рет бұзғаны» негізінде қабылданған, - деді ол. Атап айтқанда, Сенат спикерінің айтуынша, Азаттық Қазақстан аумағындағы шетелдік БАҚ өкілдіктері мен олардың журналистерінің қызметі туралы ережені бұзған. Яғни, кейбір журналистер мен редакция қызметкерлерінің заңды бұзуы салдарынан осындай шешім қабылданды. Мұндай шешімнің нақты аспектілері туралы толығырақ ақпарат алу үшін Сыртқы істер министрлігіне хабарласу қажет, - деді ол. Мәулен Әшімбаев сондай-ақ қазір Мәжілісте қаралып жатқан БАҚ туралы заңда заңнама бұзылған жағдайда шетелдік БАҚ-ты аккредиттеуден бас тартуға болатын нормалар қарастырылғанын айтты. Атап айтқанда, «Қазақстан Республикасындағы қауіпсіздікке нұқсан келтіретін, елдің қауіпсіздігіне қатер төндіретін немесе конституциялық құрылысты өзгертуге шақыратын үндеулері үшін» шетелдік БАҚ аккредиттеуден бас тартылуы мүмкін. Осындай ауыр құқық бұзушылықтар туралы айтып отырмыз. Бірақ, қалай болғанда да, бұл заң жобасы, ол талқыланып жатыр, сондықтан сіздердің де жұмыс топтарына қатысуға, кейбір ұсыныстарды енгізуге құқығыңыз бар. Бұл заң жобасы Мәжілісте, Сенатқа түскен жоқ, - деп атап өтті Әшімбаев. Сенат спикері бұл БАҚ-ты жабу емес екенін баса айтты. фото: Егемен Қазақстан Abai.kz
